బెంగళూరు: అక్రమ మైనింగ్ కేసులో ప్రమేయమున్నట్టు ఆరోపణలు ఎదుర్కొంటున్న కర్ణాటక మాజీ ముఖ్యమంత్రి హెచ్డీ కుమారస్వామికి ముందస్తు బెయిల్ ఇచ్చేందుకు స్థానిక కోర్టు మంగళవారంనాడు నిరాకరించింది. దీంతో ఏ సమయంలోనైనా ఆయనను అరెస్టు చేసే అవకాశాలు కనిపిస్తున్నాయి. 57 ఏళ్ల కుమారస్వామి 2006 నుంచి 2007 వరకూ ముఖ్యమంత్రిగా ఉన్నారు. ఆ సమయంలో జంతకల్ ఎంటర్ప్రైసెస్ అనే సంస్థకు అనుకూలంగా వ్యవహరించడం ద్వారా పెద్ద స్కామ్కు పాల్పడినట్టు కుమారస్వామిని రాష్ట్ర లోకాయుక్త  తప్పుపట్టింది. 2007లో ఫోర్జ్డ్ డాక్యుమెంట్ల ఆధారంగా నిబంధనలను తుంగలోకి తొక్కి ఆ సంస్థ లీజ్ను మరో 40 ఏళ్లు పొడిగించడం జరిగింది. ఈ వ్యవహారంలో సీనియర్ ప్రభుత్వాధికారి గంగారాం బదెరియాపై కుమారస్వామి ఒత్తిడి చేసినట్టు ఆరోపణలు ఉన్నాయి. గంగారాం బదెరియాను గత నెలలో అరెస్టు చేశారు. అయితే ఈ వ్యవహారంలో తన ప్రమేయం ఏమీ లేదని కుమారస్వామి చెబుతున్నారు. ఫోర్జరీ నేరం కింద మైనింగ్ దిగ్గజం, జంతకల్ ఎంటర్ప్రైజెస్ యజమాని వినోద్ గోయెల్ను 2015లోనే అరెస్టు చేశారు. కాగా, బదెరియా కుమారుడికి జంతకల్ ఎంటర్ప్రైజెస్ రూ.10 లక్షల చెక్కు ఇచ్చినట్టు తాజాగా కొన్ని ఆధారాలు బయటకు వచ్చాయి. బదెరియా అరెస్టుతో కుమారస్వామి ముందస్తు బెయిల్కు దరఖాస్తు చేసుకోగా ఆ దరఖాస్తును కోర్టు తోసిపుచ్చింది. దీంతో కుమారస్వామిని ఏ క్షణంలోనైనా అరెస్టు చేసే అవకాశాలున్నాయి.
bengaluru: akrama mining kesulo prameyamunnattu aaropanalu edurkontunna karnaataka maji mukhyamantri hechdy kumaraswamiki mundastu beyil ichenduku sthaanika kortu mangalavaaramnaadu niraakarinchindi. deentho e samayamloonainaa aayananu arestu chese avakaasaalu kanipistunnaayi. 57 ella kumaraswamy 2006 nunchi 2007 varakuu mukhyamantrigaa unnaaru. aa samayamlo jantakal enterprices ane samsthaku anukuulamgaa vyavaharinchadam dwara pedda skaamku palpadinattu kumaraswamini rashtra lokayukta  tappupattindi. 2007loo forged dacumentla aadhaaramgaa nibandhanalanu tungaloki tokki aa samstha leejnu maro 40 ellu podiginchadam jarigindi. ee vyavahaaramlo seanier prabhutvaadhikaari gangaram baderiyapai kumaraswamy ottidi chesinattu aaropanalu unnaayi. gangaram baderiyaanu gatha nelalo arestu chesaru. ayithe ee vyavahaaramlo tana prameyam emi ledani kumaraswamy chebutunnaru. forgery neram kinda mining diggajam, jantakal enterprises yajamani vinod goyelnu 2015lone arestu chesaru. kaga, baderia kumarudiki jantakal enterprises roo.10 lakshala chekku ichinattu taajaagaa konni aadhaaraalu bayataku vachayi. baderia arestutho kumaraswamy mundastu beyilku darakhastu chesukoga aa darakhaastunu kortu tosipuchindi. deentho kumaraswamini e kshanamloonainaa arestu chese avakaasaalunnaayi.